Udviklingsmøde+d.+27.+oktober+2012

Udviklingsmødet finder sted fra kl. 13 til 15 lørdag d. 27. oktober på Tietgen Kollegiet på Amager.

Udviklingsmødet er opdelt i forskellige spor, der hver sætter fokus på forskellige udviklingsmuligheder i fødevarefællesskabet. På hvert samles en gruppe af interesserede medlemmer om at diskutere muligheder og udvikle nye løsninger på konkrete problemstillinger.

Følgende spor er blevet tilmeldt:

Distributionen af grøntsager fra lageret i Gladsaxe til de enkelte afdelinger er en logistisk og økonomisk udfordring. Logistik-gruppen arbejder derfor med at udvikle nye løsninger for distributionen: Skal vi finde et nyt lager tættere på byen? Skal afdelingerne selv stå for transporten af grøntsagerne? Eller skal vi have vores egen varevogn? Tovholder: Carsten Lunding, Logistikgruppen
 * 1. Logistik og distribution**

Udviklingsgruppen arbejder med en række nye bæredygtige tiltag i KBHFF. Herunder: Samarbejde med en boligkarré på Nørrebro om kompost og genindvinding af naturgas fra madrester, svaleskabe, alternativ ovn, transportcykel og løsninger med CO2-neutral kørsel. Kom og hør mere og vær med til at udvikle disse og andre bæredygtige tiltag i KBHFF. Tovholder: Tommy Falkeøje, Udviklingsgruppen
 * 2. Udvikling af bæredygtige tiltag**

En del medlemmer vil gerne have mulighed for at købe fisk igennem fødevarefællesskabet. Men hvilke fisk? Og hvorfra? Hvordan sikrer vi os, at de fisk, som formidles gennem KBHFF er fanget på en bæredygtig måde, der er i overensstemmelse med vores grundprincipper? Kom og giv dit besyv med, og vær med til at forme KBHFFs retningslinjer for bæredygtige indkøb. Tovholder: Carsten Hjort, Fiskegruppen
 * 3. Bæredygtige fisk**

Fødevarefællesskabet har et væld af digitale kommunikationskanaler, der tilsammen er mildest talt uoverskuelige. Det er svært at få øje på arrangementer og møder i virvaret — hvilket skader gennemsigtigheden og medlemsdeltagelsen. Kom og vær med til at evaluere den nye hjemmeside og KBHFFs øvrige kommunikationskanaler. Tovholder: Andreas Lloyd, Webgruppen
 * 4. Intern Kommunikation**

Fødevarefællesskabet er ved at gennemgå en modningsperiode. Vi kan ikke køre på den oprindelige opstartsenergi længere. Det er sværere at få besat vagterne — ikke fordi folk ikke vil tage dem, men fordi folk glemmer det i en travl og distræt hverdag. Hvordan gør vi det nemmere for folk at tage deres vagter og engagere sig? Hvordan byder vi nye medlemmer velkommen på den bedst mulige måde, så de har lyst til at engagere sig? Kom og del dine erfaringer og vær med til at udvikle nye måder organisere vagterne på. Inspiration her. Tovholder: Mette Hansen, Kollektivgruppen
 * 5. Organisering og genbegejstring af vagter**

Hvordan kan vi gøre fødevarefællesskabet til et bredere handelsnetværk, hvor vi kunne udveksle andre ting end bare fødevarer — så som vores arbejdskraft og færdigheder. F.eks. ved at indføre en slags time dollars eller en anden komplementær valuta. Kom og vær med til at snakke om mulighederne for at KBHFF kan være platform for andre former for udveksling mellem medlemmerne. Tovholder: Dan Hirslund
 * 6. Fødevarefællesskabet som bredere handelsnetværk**